Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 50

2. Általános képességek fejlesztése – Észlelés, figyelem-összpontosítás, elemzés, rendezés, megformálás, kivitelezés. – Utasítás pontos megértése, követése, helyes munkatempó megválasztása, fenntartása. – A vizuális, akusztikus, motoros emlékezet fejlesztése. – A feladattudat, kitartás, érdeklődés, kreativitás, önmegvalósítás fejlesztése. – A beszédkészség fejlesztése, a szókincs bővítése. A megnyilatkozás képességének formálása, bátorítás. – Társas kapcsolatok megélési képességének kifejlesztése. A helyzetfelmérés, alkalmazkodás, együttérzés képességének fejlesztése. – Önismeret, önértékelés formálása. – Esztétikai érzék fejlesztése. A szakasz végére elvárható követelmények – A tanuló tartsa be a biztonsági szabályokat. – Értse az órán elhangzó utasításokat és szakkifejezéseket, ezeknek megfelelően cselekedjen. – Legyen képes alkalmazni a tanult sorakozási formákat, alakzatokat, menetgyakorlatokat. – Tudja végrehajtani a bemelegítő gyakorlatokat bemutatás után. – Legyen képes gyors indulásokra, irány- és iramváltásokra futásgyakorlataiban. – Érzékelje a távolba és a célba dobás különbségét. – Különböztesse meg mozgásában a magasba és a távolba ugrást. – Tudja összekapcsolni és irányítással végrehajtani a tanult talajtornaelemeket. – Ismerje, illetve alkalmazza a labda birtokbavételének és továbbításának egyszerű kéz- és lábtechnikai megoldásait. – Ismerje a tanult játékok nevét, tanári segítséggel idézze fel és tartsa be a játékszabályokat. KEZDŐ SZAKASZ (3–4. évfolyam) Tantárgyi tartalmak, témakörök Témakör Tartalom Rendgyakorlatok Sorakozások, nyitódások, zárkózások segédvonalak nélkül. Fejlődések járás közben. Testfordulatok helyben. Menetelés ütem- és lépéstartással, lépésváltás megkísérlése, megindulás, megállás két ütem alatt. Gimnasztika Határozott formájú szabad-, társas, kéziszer-, pad- és bordásfal-gyakorlatok az ismétlésszám fokozatos növelésével. Gyakorlatok ritmusra, zenére, ismert mozgáselemek alkalmazásával, táncos kivitelezéssel. 2006/89/II. szám Témakör Tartalom A biomechanikailag helyes testtartást tudatosító, kialakító, automatizáló és fenntartó gyakorlatok rendszeres végzése – valamint légző-gyakorlatok – a, testtájanként végighaladva a testtartásért felelős valamennyi izomcsoport erősítését és nyújtását szolgáló mozgásanyagon, a tanév során folyamatosan ismételve, a kiindulási és véghelyzetek pontos meghatározására valamint a lassú és pontos kivitelezésre ügyelve, a hibás kivitelezés javításával és a tanulócsoport képességeinek figyelembevételével, valamint a korosztály jellemzőinek megfelelő illeszkedéssel a testnevelési óra többi eleméhez. Atlétika Járások alakzatban, különböző tempóban és lépésmóddal, akadályok között és fölött. Futások nehezített mesterséges akadályok között, irány-, iramváltásokkal, fordulatok beiktatásával. Futóiskola feladatai. Iramfutás állórajttal. Ugrások: fel-le, átugrások, mélyugrások akadálypályán – differenciáltan. Magasugrás lépő technikával, nekifutás 45°-os szögből, a lendítőláb rögzítése, alacsony magasság felett – differenciáltan. Távolugrás guggoló technikával, elugró sávból, közepes távú és tempójú nekifutással. Dobások: kislabdahajítás kidobó terpeszből, helyes hajító mozdulattal távolba dobás. Célzó feladatok eltérő méretű dobóeszközökkel. Torna Támaszgyakorlatok: padon, szekrényen, fokozatos magasság- és lejtésemeléssel. Függésgyakorlatok: bordásfalon feladatkombinációk alkalmazásával. Gyűrűn hintázás. Kötélmászási kísérlet: helyes mászókulcsolás, félmagasság. Egyensúlygyakorlatok: járás zsinóron (labirintus), padon (50 cm), padmerevítő gerendáján, ferdepadon, meghatározott kar-, lábtartásokkal, beiktatott leguggolással, fordulattal. Egyszerű gyakorlatok kiegészítő tornakészleten: függeszkedések, átfordulások, átmászások, mélyugrások. Talajtorna: elemfűzések, gurulóátfordulás előre, hátra, tarkónállás, híd, mérlegállás, tigrisbukfenc, kézenállás segítővel, sorozatgurulások. Szekrényugrás: kéztámasszal felugrás guggolásba, leugrás nyújtott testtel. Mélyugrások: a magasság fokozatos növelésével, fordulattal célkarikába is. Zsugor-kanyarlati átugrás. Labdás gyakorlatok Adogatás párokban: álló helyzetben, mozgásban: járásban és lassú futásban, irányváltoztatásokkal végzett labdavezetési és labdaadogatási gyakorlatok. Labdaiskola feladatai falnál. Labdás sportjátékok előkészítése elemi szinten: technikai és taktikai megoldások gyakoroltatása csapatjáték közben. Testnevelési és sportjátékok Sor- és váltóversenyek. Labdás testnevelési és sportjátékok és könnyített szabályokkal. Küzdőfeladatok, játékok: húzások–tolások, emelések–hordások párban, csoportban. Természetben űzhető sportok A helyi lehetőségek függvényében választhatók a sportágak és a sporteszközök. Kerékpározás: a közlekedés alapszabályainak betartásával tanpályán, illetve terepen helyes sebesség-megválasztással. Ügyességi feladatok. Téli foglalkozás: hócsata, szánkózás, versengések. Könnyített testnevelés Testtartást javító és korrigáló gyakorlatok (önálló gyakorlással). Úszás (4. évfolyam) Szárazföldi gyakorlatok: előkészítő gyakorlatok a parton, bemelegítő célgimnasztika. Légzőgyakorlatok: ki- és belégzés, levegő benntartása. Vízbiztonsági gyakorlatok: vízhez szoktató játékok és feladatok. Felfekvés, lebegés, siklás eszközzel (úszódeszka), leállás. Vízi játékok: fogó-, labdás, páros, csoportos. A mellúszás kar- és lábtempója eszközzel és eszköz nélkül. 2006/89/II. szám Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/92457fd885d220f03dcc171826afa1f17c696705/dokumentumok/5df5e0c3121225e701b6d0faeb600568ee8dfcbc/letoltes